**ELŐTERJESZTÉS**

**Tiszavasvári Város Önkormányzata Képviselő-testülete**

**2023. november 30-án**

**tartandó rendes ülésére**

Az előterjesztés tárgya: **Az ÉRV Zrt. bérbeszámítási kérelme JCB munkagépek bérletéhez kapcsolódóan**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Petruskáné dr. Legeza Tímea aljegyző

Az előterjesztés iktatószáma: TPH/262/2023.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.10. pontja |

Melléklet: -

Tiszavasvári, 2023. november 24.

Petruskáné dr. Legeza Tímea

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

### ELŐTERJESZTÉS

**- a Képviselő-testülethez -**

**Az ÉRV Zrt. bérbeszámítási kérelme JCB munkagépek bérletéhez kapcsolódóan**

**Tisztelt Képviselő-testület!**

A Tiszavasvári és Szorgalmatos települések **víziközmű rendszerének üzemeltetésére 2023. január 1. napjától kijelölt közérdekű szolgáltató** – az ÉRV. **Észak-magyarországi Regionális Vízművek Zrt**. – részére bérbeadásra került a Tiszavasvári (82 %) és Szorgalmatos (18 %) önkormányzatok tulajdonában lévő, **két JCB nehézmunkagép,** a Képviselő-testület 57/2023. (II.23.) Kt. számú döntése alapján.

A bérleti szerződés 2023. március 27. napján aláírásra került a felek – Tiszavasvári és Szorgalmatos Önkormányzata, valamint az Érv. Zrt. – által, az alábbi feltételekkel:

- a bérleti díj a két munkagépre vonatkozóan 200.000 Ft./hó+ÁFA;

- a bérleti díj a két tulajdonos között vagyoni hányaduk arányában, az alábbiak szerint oszlik meg:

Tiszavasvári Város Önkormányzata 82,0 %

Szorgalmatos Község Önkormányzata 18,0 %

* a bérleti szerződés határozott időtartama, 2023. január 1. napjától 2023. december 31. napjáig jön létre;
* bérlő kötelezettsége és költsége a bérelt munkagépek rendszeres szervizelése, karbantartása a szerződés időtartama alatt;
* a jelenleg üzemképtelen JCB 1CX rakodó gép felújítását bérlő saját költség előlegezésével elvégzi, és ezt bérbeadó bekompenzálja (beszámítja) a bérleti díj összegébe.

**Az Érv. Zrt. fentiek kapcsán az alábbi kérelemmel fordult az önkormányzathoz:**

**1. A JCB** 1CX rakodógép:

felújítás költsége: 4.065.070 Ft. + ÁFA (árajánlat alapján)

szállítás és hibafeltárás költsége: 291.128 Ft. + ÁFA

**Összesen: 4.356.198 Ft. + ÁFA bekompenzálását kéri a bérleti díjba.**

**2. A JCB 3CX** rakodógép:

nagyszervíz díja: 973.087 Ft. + ÁFA (számla alapján)

**Összesen: 973.087 Ft. + ÁFA bekompenzálását kéri a bérleti díjba.**

A kérelem alapján **összesen 5.329.285 Ft. felmerülő költsége beszámítását kéri a bérleti díjba**.

Fentiekkel összefüggésben személyes egyeztetésre került sor a felek között, amely alapján az alábbi javaslattal élek a Képviselő-testület felé:

1. A jelenleg **működésképtelen JCB 1CX munkagép felújítását ne támogassa az önkormányzat,** tekintettel arra, hogy jelentős pénzügyi terhet jelentene, és ezt a gépet az ÉRV Zrt. tudja nélkülözni a feladatellátásához. Emiatt a **gép visszaadását kezdeményezzük az önkormányzat részére**, további sorsáról később döntünk.

2. A **JCB 3CX rakodógép** nagyszervíz költségének bérleti díjba történő beszámításához f**eltételesen** járuljon hozzá a Képviselő-testület:

Az ÉRV Zrt. közérdekű üzemeltetőként – a jelenleg hatályos MEKH kijelölő határozat alapján - 2023. december 31-ig látja el a víziközmű rendszer üzemeltetését településünkön, ezért a munkagépek bérletére vonatkozó szerződés is határozott időre, 2023. december 31. napjáig szól. Amennyiben MEKH által 2024. január 1. napját követően is kijelölésre kerül egy évre a Zrt., abban az esetben a **bérleti szerződés ismételt megkötésére** teszek javaslatot, **kizárólag a JCB 3CX munkagép** bérletére vonatkozóan, azzal, hogy a **nagyszervíz költsége – 973.087 Ft. +ÁFA – a bérleti díjba beszámításra** kerül, a határozat-tervezet szerint.

Fentiek alapján kérem a Képviselő-testületet, hogy előterjesztésemet megtárgyalni, határozat-tervezetemet elfogadni szíveskedjenek.

Tiszavasvári, 2023. november 24.

**Szőke Zoltán**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testülete**

**………/2023. (XI. 30.) Kt. számú**

**határozata**

**Az ÉRV Zrt. bérbeszámítási kérelme JCB munkagépek bérletéhez kapcsolódóan**

Tiszavasvári Város Önkormányzata Képviselő-testülete „*Az ÉRV Zrt. bérbeszámítási kérelme JCB munkagépek bérletéhez kapcsolódóan”* szóló előterjesztést megtárgyalta ésaz alábbi döntést hozza:

**I**. Mint az önkormányzati vagyonnal kapcsolatos tulajdonosi jogok gyakorlására jogosult, **kezdeményezi Tiszavasvári Város Önkormányzata** (4440 Tiszavasvári, Városháza tér 4. képviseli: Szőke Zoltán polgármester)**, Szorgalmatos Község Önkormányzata** (4441 Szorgalmatos, Pacsirta u. 18/A. képviseli: Fülöp Adrián polgármester) és az **ÉRV. Északmagyarországi Regionális Vízművek Zrt.** (3700 Kazincbarcika, Tardonai út 1. képviseli: Lőrinc Ákos vezérigazgató) között **a víziközmű működtetői vagyon részét képező munkagép -** JCB 3 CX YLE-193 – bérletére vonatkozó **bérleti szerződés megkötését, az alábbi feltételekkel:**

- a bérleti díj összege 100.000 Ft./hó+ÁFA;

- a bérleti díj a két tulajdonos között vagyoni hányaduk arányában, az alábbiak szerint oszlik meg:

Tiszavasvári Város Önkormányzata 82,0 %

Szorgalmatos Község Önkormányzata 18,0 %

* a bérleti szerződés **határozott időtartamra**, 2024. január 1. napjától 2024. december 31. napjáig jön létre, azzal, hogy a **bérleti szerződés hatályba lépésének feltétele**, hogy a Magyar Energetikai és Közmű Hivatal 2024. január 1. napja és 2024. december 31. napja közötti időtartamra az Érv. Zrt.-t jelölje ki a víziközmű rendszer üzemeltetőjeként;
* bérlő kötelezettsége és költsége a bérelt munkagépek rendszeres szervizelése, karbantartása a szerződés időtartama alatt;

II. **Tudomásul veszi**, hogy az Érv. Zrt. a jelenleg hatályos – 57/2023. (II.23.) Kt. számú határozattal elfogadott – bérleti szerződés alapján elvégeztette a JCB-3CX munkagép biztonságos üzemeltetéséhez szükséges nagyszervízt **973.087 Ft.+ÁFA költségen**, és megküldte az erről szóló számlát.

III. **Hozzájárul ahhoz**, hogy az II. pontban meghatározott nagyszervíz nettó 973.087 Ft. költségből **nettó** **900.000 Ft.** a bérleti díjba engedményezésre (bérbeszámításra) kerüljön 2024. január 1. napjától, az I. pont szerinti feltétel teljesülését követően.

IV. A III. pontban meghatározott bérbeszámítandó összeg 12 havi bontásban, **havonta** **75.000 Ft összegben kerül a havi bérleti díjba engedményezésre ÁFA hatályán kívüli tételként.** Így a 75.000 Ft. oly módon kerül a nettó bérleti díjból havonta levonásra, hogy az ÁFA összege nem módosul.

**V.** Mint az önkormányzati vagyonnal kapcsolatos tulajdonosi jogok gyakorlására jogosult, **hozzájárul** ahhoz, hogy az **ÉRV. Északmagyarországi Regionális Vízművek Zrt.** mint bérlő részére **üzembentartói jog kerüljön bejegyzésre a JCB 3CX YLE-193 járműre** vonatkozóan, a bérleti szerződés időtartamára.

**VI.** Felhatalmazza a polgármestert a bérleti szerződés és az üzembentartói megállapodás aláírására.

**VII.** Felkéri a polgármestert, hogy a döntésről értesítse **Szorgalmatos Község Önkormányzatát** és az **ÉRV.** **Északmagyarországi Regionális Vízművek Zrt.** képviselőjét.

**Határidő:** esedékességkor **Felelős:** Szőke Zoltán polgármester