**ELŐTERJESZTÉS**

**Tiszavasvári Város Önkormányzata Képviselő-testületének**

**2023. november 30-án tartandó rendes ülésére**

Az előterjesztés tárgya: A **fizioterápiás feladatellátásra a Tiva-Szolg Kft.-vel kötött közszolgáltatási szerződés meghosszabbításáról**

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/268-…../2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
| Szociális és Humán Bizottság | Szmsz 5. melléklet 1.9. pontja |

Egyéb megjegyzés:

…………………………………………………………………………………………………………………………………………………………………………

Tiszavasvári, 2023. november 20.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**A fizioterápiás feladatellátásra a Tiva-Szolg Kft.-vel kötött közszolgáltatási szerződés meghosszabbításáról**

**Tisztelt Képviselő-testület!**

A képviselő-testületet 336/2022. (XII.15.) Kt. számú határozatában döntött arról, hogy a Tiszavasvári járóbeteg nem szakorvosi fizioterápia szakellátással kapcsolatos közszolgáltatási kötelezettséget (gyógytorna és fizioterápia) a Tiva-Szolg Nonprofit Kft.-n keresztül látja el. A feladatellátás helyszínéül a 4440 Tiszavasvári, Vasvári Pál u. 6. szám alatti önkormányzati tulajdonban álló ingatlanrész azon részeit jelölte ki, melyek nem szükségesek a Rojkó-Med Kft. által ellátott járóbeteg szakellátás röntgen szakma ellátásához. A feladatellátás 2023. áprilisában a működési engedély birtokában meg is kezdődött.

Tekintettel arra, hogy a járóbeteg szakellátás esetleges állami átvételével kapcsolatban nem rendelkeztünk pontos információval, a feladatellátásra kötött közszolgáltatási szerződés határozott időtartamra, 2023. december 31. napjáig került megkötésre, melynek meghosszabbítása szükséges az alábbiakban ismertetett jogszabályi háttér miatt:

A kötelező egészségbiztosítás ellátásairól szóló 1997. évi LXXXIII. törvény 30.§-a 2023. július 7. napjával az alábbi (1a) bekezdéssel egészült ki:

„(1a) Törvény eltérő rendelkezése hiányában a helyi önkormányzat által biztosított járóbeteg-szakellátás nyújtására az **egészségbiztosítás keretében csak költségvetési szervként működő egészségügyi intézménnyel köthető finanszírozási szerződés**.”

A kötelező egészségbiztosítás ellátásairól szóló 1997. évi LXXXIII. törvény 82.§-a 2023. július 7. napjával az alábbi (19) és (20) bekezdésekkel egészült ki:

„(19) Az egészségbiztosító e törvénynek a Magyarország 2024. évi központi költségvetésének megalapozásáról szóló 2023. évi LIII. törvénnyel megállapított **30. § (1a) bekezdésének** **nem megfelelő egészségügyi szolgáltatóval megkötött finanszírozási szerződését az egészségügyi államigazgatási szerv tájékoztatása alapján 2024. június 30. napjával megszünteti**. Ezen finanszírozási szerződés alapján az egészségbiztosító elszámolásra köteles.

(20) Az egészségbiztosítás keretében e törvénynek a Magyarország 2024. évi központi költségvetésének megalapozásáról szóló 2023. évi LIII. törvénnyel megállapított **30. § (1a) bekezdésének meg nem felelő, a helyi önkormányzat által biztosított járóbeteg-szakellátás 2024. június 30-áig nyújtható.** **Az egészségügyi államigazgatási szerv hivatalból jár el a működési engedélyek visszavonása**, kiadása és módosítása, valamint a szakellátási kapacitások és területi ellátási kötelezettség megállapítása, módosítása **tekintetében**.”

Az egészségügyről szóló 1997. évi CLIV. törvény 152. §-a a következő (4) bekezdéssel egészült ki 2023. július 7. napjával:

„(4) **A helyi önkormányzat járóbeteg-szakellátást nyújtó egészségügyi intézményt kizárólag költségvetési szervként hozhat létre és működtethet**.”

A megváltozott jogszabályi háttér értelmében a Tiva-Szolg Kft. 2024. június 30. napjáig láthatja el a fizioterápiás feladatokat, ezért a közszolgáltatási szerződés meghosszabbítása ezen időpontig lehetséges. A fizioterápiás feladatellátás zökkenőmentes ellátása érdekében javaslom a szerződés meghosszabbítását 2024. június 30. napjáig.

A feladat 2024. július 1. napját követő ellátásával kapcsolatban külön előterjesztés készül a képviselő-testület részére.

Kérem a Képviselő-testület az előterjesztés megtárgyalását követően hozza meg döntését!

Tiszavasvári, 2023. november 20.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…./2023. (……..) Kt. számú**

**határozata**

**(mely egyben a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság …/2023. (…..) számú alapítói határozatnak minősül)**

**A fizioterápiás feladatellátásra a Tiva-Szolg Kft-vel kötött közszolgáltatási szerződés meghosszabbításáról**

Tiszavasvári Város Önkormányzata Képviselő-testülete a „Fizikoterápiás feladatellátásra megkötött szerződés módosításáról” szóló előterjesztést megtárgyalta és aPolgári Törvénykönyvről szóló 2013. évi V. törvény 3:109.§-a alapján az alábbi határozatot hozza:

1. **Módosítja** Tiszavasvári Város Önkormányzata Képviselő-testülete Fizioterápiás feladatellátás működésével kapcsolatos döntés meghozataláról szóló **336/2022. (XII.15.) Kt. számú határozat 1. mellékletével elfogadott közszolgáltatási szerződés időtartamát, akként hogy azt 2024. június 30. napjáig meghosszabbítja.**

**2. Elfogadja a közszolgáltatási szerződést módosító okiratot a határozat 1. melléklete szerinti tartalommal és f**elhatalmazza a polgármestert a szerződés aláírására

**Határidő**: 1. és 2. pontok esetében azonnal **Felelős**: Szőke Zoltán polgármester

**3. Felkéri a jegyzőt**, hogy tegyen javaslatot a 2024. évi költségvetésben a fizioterápiás feladatok ellátásának költségeire vonatkozóan.

**Határidő:** 2024. február 15. **Felelős:** dr. Kórik Zsuzsanna jegyző

4. Felkéri a polgármestert, hogy a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét** jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő**: azonnal **Felelős**: Szőke Zoltán polgármester

**…/2023. (XI.30.) Kt. sz. határozat 1. melléklete**

**KÖZSZOLGÁLTATÁSI SZERZŐDÉS**

1. **sz. módosítási okirata**

Mely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15 képviseli: Szőke Zoltán polgármester) - a továbbiakban: **Önkormányzat -**,

másrészről **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság,** mint az önkormányzat 100 %-os tulajdonában lévő gazdasági társaság (Cg. 15-09-063127, székhely: 4440 Tiszavasvári, Báthori u. 6. sz., képviseli: Dr. Groncsák Andrea ügyvezető) - továbbiakban: **Tiva-Szolg Nonprofit Kft. -**

* továbbiakban együtt: Felek -

között, az alulírott napon és helyen az alábbi feltételekkel, Tiszavasvári Város Önkormányzata Képviselő-testületének „A fizikoterápiás feladatellátásra a Tiva-Szolg Kft-vel kötött közszolgáltatási szerződés módosításáról szóló …./2023. (……..) Kt. határozata (mely a …./2023. (…………...) számú alapítói határozatnak minősül) alapján a következők szerint:

**1.Felek rögzítik, hogy közöttük, hogy 2022. december 16. napján aláírt szerződés alapján, 2023. december 31. napjáig tartó határozott idejű közszolgáltatási szerződés jött létre a Tiszavasvári járóbeteg nem szakorvosi fizioterápia szakellátással kapcsolatos közszolgáltatási kötelezettségre** az alábbi nem szakorvosi feladatellátások tekintetében:

**5711 szakmakódú gyógytorna nem szakorvosi feladat ellátása heti 30 órában és  
5722 szakmakódú fizioterápia (asszisztensi tevékenységként) nem szakorvosi feladat ellátása heti 25 órában.**

2.Felek megállapodnak, hogy a közöttük 2022. december 16. napján létrejött közszolgáltatási szerződés határidejét közös megegyezéssel 2024. június 30. napjáig meghosszabbítják, ezáltal 1.4. pont helyébe az alábbi rendelkezés lép:

„1.4. Jelen szerződés a szerződés aláírásától, **de legkorábban** **2023. február 1. napjától** a járóbeteg szakellátás nem szakorvosi fizioterápia feladatellátáshoz szükséges végleges működési engedély megszerzése és a megkötött finanszírozási szerződés birtokában **2024. június 30. napjáig tartó határozott időre szól.”**

**3.Felek fentiekben foglaltak alapján módosítják a közöttük 2022. december 16. napján aláírt közszolgáltatási szerződést és rögzítik, hogy jelen szerződésmódosítással nem érintett rendelkezések továbbra is változatlan tartalommal hatályosak.**

4. A jelen megállapodásban nem szabályozott kérdések tekintetében a Polgári Törvénykönyv és a vonatkozó jogszabályok rendelkezései az irányadók. Jelen szerződés a felek általi aláírás napján lép hatályba. Felek megállapodnak abban, hogy jelen szerződéssel kapcsolatban jognyilatkozat érvényesen kizárólag írásban tehető.

Jelen szerződést Tiszavasvári Város Önkormányzata Képviselő-testülete …/2023. (…...) Kt. számú határozatával hagyta jóvá.

5. Szerződő Felek kijelentik, hogy a jelen szerződésben foglaltakat elolvasták, megértették, és mint a szerződéses akaratuknak mindenben megfelelőt, jóváhagyólag saját kezűleg aláírták 5 eredeti példányban.

Tiszavasvári, 2023. …………………..

………………………………… ……………………………

**Tiva-Szolg Nonprofit Kft. Tiszavasvári Város Önkormányzata**

**Dr. Groncsák Andrea Szőke Zoltán**

**ügyvezető polgármester**

Pénzügyi ellenjegyző: ……………………………..