**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. november 30-án tartandó rendes ülésére**

Az előterjesztés tárgya: Tiszavasvári kormányablak bővítésének tulajdonosi hozzájárulása

Melléklet: Alaprajz

Az előterjesztés előadója: Szőke Zoltán polgármester

Az előterjesztés témafelelőse: Arató Atilla köztisztviselő

Az előterjesztés ügyiratszáma: TPH/13197- /2023

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.22. pontja |
|  |  |

Az ülésre meghívni javasolt szervek, személyek:

|  |  |
| --- | --- |
| Sz.-Sz.-B. Vármegyei Kormányhivatal  Román István főispán | [hivatal@szabolcs.gov.hu](mailto:hivatal@szabolcs.gov.hu) |
|  |  |
|  |  |

Egyéb megjegyzés: -

Tiszavasvári, 2023. november 24.

Arató Atilla

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez -**

**Tiszavasvári kormányablak bővítésének tulajdonosi hozzájárulása**

Tisztelt Képviselő-testület!

Tiszavasvári Város Önkormányzatához megkeresés érkezett a Szabolcs-Szatmár-Bereg Vármegyei Kormányhivataltól (továbbiakban: Kormányhivatal). A megkeresés tárgya a Tiszavasvári Város Polgármesteri Hivatalban működő Kormányablakkal kapcsolatos felújítás és az ahhoz szükséges tulajdonosi hozzájárulás megadása.

A Szabolcs-Szatmár-Bereg Vármegyei Kormányhivatal Tiszavasvári Járási Hivatal kérésére a Kormányhivatal megvizsgálta a lehetőségeit, továbbá helyszíni bejárást és egyeztetést folytatott az ügyben.

Az egyeztetések során a Kormányhivatal a bővítés indokaként a helyiség szűkösségét jelölte meg. A megkeresésével egy időben a határozat melléklete szerinti alaprajzot nyújtotta át, melyből látható, hogy a bővítés érinti a földszinten található általunk használt irattárat, postázót, takarító szertárat, a közös ügyfelező teret és az általuk használt „back office” részt. Az átalakítás során a takarító szertár egy részéből és a „back office”-ból a részünkre irattár kerülne kialakításra, továbbá a takarító szertár másik részét felhasználva a közlekedővel kerülne kialakításra egy ügyfélszolgálat, a postázóból egy bizalmi tárgyalót alakítanának ki a saját részükre és a „back office” az általunk használt irattárba kapna helyet. A kormányablak tere pedig megnövekedne a közösen használt ügyfelező térrel. Így a Járási hivatal által használt 522,49 m2 nettó alapterület 567,88 m2 nagyságra növekszik

Korábban a Pénzügyi és Ügyrendi Bizottság már tárgyalta és javaslatokat tett. Ezeket a javaslatokat továbbítottuk a Kormányhivatal részére, amire az alábbi választ kaptuk:

Minden Kormányablak azonos arculati kézikönyv alapján készül, azonos színeket, formákat, térelválasztókat alkalmaznak. Látványterv elkészítését a Kormányhivatal nem tervezi, mivel annak a költségét a műszaki megvalósítástól vonná el a fedezetet.

Annak a kérésünknek, hogy az üvegezett rész továbbra is biztosított legyen, az arculati előírásoknak megfelelése miatt, csak részben tudnak eleget tenni. Az üvegezett falrész 2/3 részben gipszkarton falazat kerülne kialakításra, míg a maradék 1/3 részén kerülne elhelyezésre az üvegezett bejárati ajtó.

A beruházás várható összköltsége a tervezői költségbecslés alapján nettó 24.552.500,- Ft +Áfa összegű.

Az üzemeltetési szerződés és „járási megállapodás” felülvizsgálata és módosítása folyamatban vannak, annak módosító dokumentumait egyeztetésre és jóváhagyásra későbbiekbe kerül megküldésre a részünkre.

Amennyiben önkormányzatunk, mint tulajdonos hozzájárul a munkálatokhoz, várhatóan a beruházás 2024-ben valósulhatna meg.

Az első ütemben a Kormányablak által használt „back office”-ban kerülne telepítésre a fémpolc rendszer, továbbá a tisztítószerraktár és a takarító helyiség összenyitása valósulna meg, és a festést követően polcrendszer kerülne telepítésre így oldva meg a Polgármesteri Hivatal irattárának kiváltását.

A második ütemben kerülne kialakításra az új ügyféltér, ami a jelenlegi ügyfélszolgálat helyét váltaná ki.

A harmadik ütemben valósulna meg a kormányablak bővítése átalakítása. A válaszfal kibontásával az üvegezett fal kibontásával és a 2 oszlopköz gipszkartonozásával, a fotocellás ajtó áthelyezésével és a kiszolgáló pult megfordításra kerül.

Megkérem a Tisztelt Képviselő-testületet, hogy a fentiek ismeretében a határozat-tervezetben foglaltaknak megfelelően - döntést hozni szíveskedjen.

Tiszavasvári, 2023. november 24.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2023. (XI. 30.) Kt. számú**

**határozata**

**Tiszavasvári kormányablak bővítésének tulajdonosi hozzájárulása**

1. **Felhatalmazza a polgármestert, hogy tulajdonosi hozzájárulását adja a Szabolcs-Szatmár-Bereg Vármegyei Kormányhivatalnak (a továbbiakban: kormányhivatal) - a határozat III. pontjában betartandó feltételek mellett -** (továbbiakban: Kormányhivatal)**, hogy a kormányablak fejlesztést elvégezze nettó 24.522.500,- Ft becsült értéken, a határozat mellékletében szereplő alaprajz és az alábbi munkanemek szerint, a kormányhivatal SZ/180/00005-15/2023 ügyiratszámú megkeresésében foglalt ütemezésre figyelemmel:**

* **válaszfalak és burkolatok bontása**
* **gipszkarton falazat és álmennyezet építése**
* **nyílászáró cseréje és áthelyezése**
* **javítási munkálatok elvégzése**
* **tisztasági festés**
* **padlóburkolás**
* **villanyszerelési munkák**
* **beépített bútorok áthelyezése**
* **fém polcrendszer elhelyezése,**

**azzal, hogy fenti munkálatok keretében a kormányhivatal saját költésén gondoskodik a polgármesteri hivatal irattárának tervek szerinti kiváltásáról.**

1. **Felhatalmazza a polgármestert, hogy egyeztessen és tegyen javaslatot a kormányhivatalnak az elszámolás kérdésében, hogy az idegen vagyonként aktivált értéknövekmény meghatározott időponttól – legkésőbb azonban a használat kormányhivatal általi megszűnésével - átadásra kerüljön a tulajdonos önkormányzat részére, többlet kötelezettségvállalás nélkül.**
2. **1. Kezdeményezi elsődlegesen a kivitelezés megkezdése előtt az elszámolási kérdésekben történő megállapodást, azzal, hogy az értéknövekmény meghatározott időponttól – legkésőbb azonban a használat kormányhivatal általi megszűnésével - átadásra kerüljön a tulajdonos önkormányzat részére, az önkormányzat többlet kötelezettségvállalása nélkül.**

**III.2. Kezdeményezi, hogy elsődlegesen a kivitelezés megkezdése előtt az önkormányzat és kormányhivatal között létrejött és hatályos üzemeltetési szerződés és „járási megállapodás” kerüljön módosításra, melyben a használt terület nagyság 522,49 m2-ről 567,88 m2-re módosul, az ezzel együtt járó üzemeltetési költségviselés módosítása mellett.**

**Határidő:** azonnal, **Felelős:** Szőke Zoltán polgármester