**ELŐTERJESZTÉS**

**Tiszavasvári Város Önkormányzata Képviselő-testületének**

**2023. november 30-án tartandó rendes ülésére**

Az előterjesztés tárgya: **Tiszavasvári Kabay János Általános Iskola részére megadott tulajdonosi hozzájárulás utólagos jóváhagyása**

Melléklet: 1 db

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/14871-…../2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2023. november 21.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**Tiszavasvári Kabay János Általános Iskola részére megadott tulajdonosi hozzájárulás utólagos jóváhagyásáról**

**Tisztelt Képviselő-testület!**

A Nyíregyházi Tankerületi Központ köznevelési infrastruktúra fejlesztése című, TOP\_Plusz-3.3.3-23 kódszámú pályázati felhívás keretében a Tiszavasvári Kabay János Általános Iskola épületére vonatkozó pályázat benyújtási szándékáról tájékoztatott. Megkeresésük az előterjesztés mellékletét képezi.

A pályázati felhívás keretében az iskola épületén az alábbi főbb munkálatok megvalósítását tervezik nyertes pályázat esetén:

* épület elektromos hálózat felújítása,
* futópálya és kézilabda pálya felújítása
* tornatermi öltözők rekonstrukciója
* akadálymentesítés
* tantermek burkolatcseréje

A pályázat benyújtásának feltétele volt a tulajdonosi hozzájárulás megadása, melyet 2023. november 8. napján megadtam, ennek kérem utólagos jóváhagyását.


Kérem a Képviselő-testület az előterjesztés megtárgyalását követően hozza meg döntését!

Tiszavasvári, 2023. november 21.

**Szőke Zoltán**

**polgármester**

**előterjesztés 1. melléklete**

****

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…./2023. (……..) Kt. számú**

**határozata**

**Tiszavasvári Kabay János Általános Iskola részére megadott tulajdonosi hozzájárulás utólagos jóváhagyásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX törvény 107.§-a alapján az alábbi határozatot hozza:

Dönt arról, hogy a Nyíregyházi Tankerületi Központ fenntartásában lévő Tiszavasvári Kabay János Általános Iskola (4440 Tiszavasvári, Ifjúság u. 8. szám) fejlesztendő intézményre, mint feladatellátási helyre vonatkozóan a TOP\_Plusz-3.3.3-23 kódszámú pályázati felhívás benyújtásához szükséges tulajdonosi hozzájárulást a határozat 1. melléklete szerinti tartalommal utólag jóváhagyja.

Határidő: azonnal Felelős: Szőke Zoltán polgármester

…/2023.(XI.30.) Kt. sz. határozat 1. melléklete

