**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2023. november 30-án**

**tartandó rendes ülésére**

Az előterjesztés tárgya:

**A Tiszavasvári, Mester u. 40. sz. alatti önkormányzati ingatlanra a Magyar–Roma-Maxima Tiszavasvári Egyesülettel kötött bérleti szerződés módosítása**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/12646-7/2023.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.10. pontja |

Melléklet: -

Tiszavasvári, 2023. november 21.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**A Tiszavasvári, Mester u. 40. sz. alatti önkormányzati ingatlanra a Magyar–Roma-Maxima Tiszavasvári Egyesülettel kötött bérleti szerződés módosításáról**

**Tisztelt Képviselő-testület!**

Az Önkormányzat a Tiszavasvári, Mester u. 40 sz. alatti önkormányzati ingatlan bérletére – a 246/2023. (IX.28.) Kt. számú határozat alapján - a Magyar–Roma-Maxima Tiszavasvári Egyesülettel 2023. november 01-től 1 éves időtartamra, azaz 2024. október 31. napjáig kötött bérleti szerződést.

Kóka Anikó egyesületi elnök 2023. november 15-én megküldött kérelmében azzal a kéréssel fordult az Önkormányzathoz, hogy a bérleti jogviszony idejét szeretné 2024. december 31-re módosítani.

Kérelmét az alábbiakkal indokolta:

Az Egyesület pályázni kíván a Társadalmi Esélyteremtési Főigazgatóság által kiírt „Roma-Program-23” című pályázatra. A pályázat által lehetőség lenne a Mester u. 40. szám alatti önkormányzati épület fal festésére, az épület egyes részének hidegburkolására. A pályázat feltétele, hogy a bérleti jogviszony legalább 2024. december 31. napjáig szóljon.

Javaslom, hogy a Képviselő-testület támogassa az Egyesület kérelmét.

Tiszavasvári, 2023. november 21.

**Szőke Zoltán**

**polgármester**

**HATÁROZAT TERVEZET**

**Tiszavasvári Város Önkormányzata**

**Képviselő-testülete**

**…/2023. (...) Kt. számú**

**határozata**

**A Tiszavasvári, Mester u. 40. sz. alatti önkormányzati ingatlanra a Magyar–Roma-Maxima Tiszavasvári Egyesülettel kötött bérleti szerződés módosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

1. A Képviselő-testület jóváhagyja a Magyar–Roma-Maxima Tiszavasvári Egyesület Tiszavasvári, Mester u. 40. szám alatti önkormányzati ingatlanra fennálló bérleti jogviszonyának módosítására vonatkozó kérelmét, miszerint az ingatlanra 2023. november 01-től kötött bérleti szerződés 2. pontja az alábbiak szerint módosul:

„2. A szerződés időtartama: **2023. november 01. napjától 2024. december 31.** napjáig szól.”

2. Felkéri a polgármestert, hogy

* a Testület döntéséről tájékoztassa Magyar–Roma-Maxima Tiszavasvári Egyesületet.
* a Bérlővel a bérleti szerződést módosító megállapodást kösse meg.

Határidő: 2023. azonnal Felelős: Szőke Zoltán polgármester