**ELŐTERJESZTÉS**

Tiszavasvári Város Önkormányzata Képviselő-testületének

2023. november 30-án tartandó rendes nyílt ülésére

Az előterjesztés tárgya: **A fogyatékos személyek otthonára vonatkozó 2023. évi többlettámogatási igény kezdeményezéséről**

Melléklet: -

A előterjesztés előadója: Szőke Zoltán polgármester

Az előterjesztés témafelelőse: Krasznainé dr. Csikós Magdolna igazgatási és szociálpolitikai osztályvezető

Ügyiratszám: TPH/782/2023.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.15 és 1.22. pont |
| Szociális és Humán Bizottság | SZMSZ 5. melléklet 1.9. pont |

Az ülésre meghívni javasolt szervek, személyek:

|  |  |
| --- | --- |
| Makai Jánosné- Kornisné Központ intézményvezető | szeszk@gmail.com |
| Harasztiné Gorzsás Ildikó | harasztine69@gmail.com |

Tiszavasvári, 2023. november 24.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500, 42/520-556 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**A fogyatékos személyek otthonára vonatkozó 2023. évi többlettámogatási igény kezdeményezéséről**

Tisztelt Képviselő-testület!

A fogyatékos személyek otthona ellátást **önként vállalt feladatként végzi a Kornisné Liptay Elza Szociális és Gyermekjóléti Központ intézmény**, mely feladat finanszírozása minden évben egyedileg megkötött, a Slachta Margit Nemzeti Szociálpolitikai Intézet támogató okirata alapján valósul meg.

2023. évre a fogyatékos ellátásra 2023. 06. 15. napján kaptuk kézhez a támogató okiratunkat, melyben a 165.498.282 Ft éves támogatási összeg szerepel, mely már meg is érkezett az Önkormányzat bankszámlájára.

Az éves támogatási igényünket azonban javaslom továbbra is fenntartani, így a különbözettel megnövelt összeggel, hiszen a nehézségeink valósak, a kiadásaink változatlanul fennállnak.

Tiszavasvári Város Önkormányzata 2023. 06. 12. napján megtartott rendkívüli képviselő-testületi ülésén, valamint azt követően a 2023. 06. 29-ei ülésen a támogató okiratok elfogadása kapcsán döntés született arról, hogy **az önkormányzat a 2023. évre még 66.746.297 Ft támogatási összeget várna.**

**A képviselő testület kifejezte szándékát arról, hogy a** finanszírozás, finanszírozási ütem elmaradása esetén augusztus 31. napjáig döntést hoz a fogyatékos személyek otthona működtetésének állam javára történő lemondásáról, állam részére történő visszaadásáról, tekintve, hogy a feladat jelenlegi finanszírozási keretei veszélyeztetik az önkormányzat kötelezően ellátandó feladatait.

Kezdeményeztük ebben a határozatban szintén a Slachta Margit Nemzeti Szociálpolitikai Intézetnél a fogyatékos személyek otthona feladat ellátása esetében a finanszírozások eddigi gyakorlatának felülvizsgálatát, tekintve hogy az ellátás állami feladat. Kezdeményeztük a 2024. évre a kiadások 100 %-a lefedezését, azok előfinanszírozását szerződésben rögzített módon.

**Nehézségeinket látva a Slachat Margit Nemzeti Szociálpolitikai Intézet szakmai vezetője Fülepi Henrietta személyes egyeztetést kezdeményezett az ügyben. Így 2023. október 20. napján szakmai látogatáson vett részt az intézményünkben, személyesen is megtekintve a helyzetünket.** A látogatás alkalmával fotók készültek az intézmény épületének állapotáról, valamint egy új kérelem beadására került sor, részletezve a helyzetünk komolyságát. A már megküldött kérelmünk a határozat-tervezet mellékletét képezi, melynek kérem a Képviselő-testület részéről is a megerősítését és a támogatását.

Kérem a Tisztelt Képviselő-testületet, hogy az előterjesztést megtárgyalni, a határozat-tervezetet elfogadni szíveskedjenek.

Tiszavasvári, 2023. november 24.

**Szőke Zoltán**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testülete**

**………../2023. (XI.30.) Kt. számú**

**határozata**

**A fogyatékos személyek otthonára vonatkozó 2023. évi többlettámogatási igény kezdeményezéséről**

Tiszavasvári Város Önkormányzata Képviselő-testülete az alábbi határozatot hozza:

I. Támogatja és megerősíti a határozat mellékletét képező fogyatékos ellátásokhoz kapcsolódó finanszírozást kezdeményező levelet az abban szereplő tartalommal.

III. Felkéri a polgármestert, hogy jelen döntésről tájékoztassa a Kornisné Liptay Elza Szociális és Gyermekjóléti Központ intézményvezetőjét, valamint a döntést küldje meg a Slachta Margit Nemzeti Szociálpolitikai Intézet részére is.

**Határidő:** azonnal  **Felelős**: Szőke Zoltán

polgármester

**……/2023 (XI. 30.) Kt határozat melléklete**









