**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. november 30-án tartandó rendes ülésére**

Az előterjesztés tárgya: A „Iparterület kialakítása Tiszavasváriban” című közbeszerzési eljárás eredményeként kötött vállalkozási szerződéssel kapcsolatos kötbérigény

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Petruskáné dr. Legeza Tímea aljegyző

Az előterjesztés ügyiratszáma: TPH/181/2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. november 24.

Petruskáné dr. Legeza Tímea

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

A „Iparterület kialakítása Tiszavasváriban” című közbeszerzési eljárás eredményeként kötött vállalkozási szerződéssel kapcsolatos kötbérigény

Tisztelt Képviselő-testület!

Tiszavasvári Város Önkormányzata megrendelő, valamint a **TBK-Építő Kft.** (3934 Tolcsva, Szent Imre utca 620/4 hrsz., képviseletre jogosult: Dr. Takács István ügyvezető) vállalkozó, az „Iparterület kialakítása Tiszavasváriban” című TOP-1.1.1-15-SB1-2016-00005 azonosítószámú pályázat keretében megvalósítandó Útépítés, csapadékvíz elvezetés kivitelezési munkáira **2022. július 26. napján vállalkozási szerződést kötöttek** (továbbiakban: Szerződés), amely az aláírás napján lépett hatályba.

A vállalkozó által **a szerződésben vállalt teljesítési határidő:** a szerződés mindkét fél részéről történő aláírást követő 8 hónap, azaz a teljesítési határidő: **2023. március 26. napja** volt, mivel a szerződés aláírására 2022. július 26. napján került sor.

A Szerződés 7. pontja szerinti **műszaki átadás-átvétel, a szerződés szerinti teljesítési határidőre nem történt meg, a vállalkozó a szerződés teljesítésével késedelembe esett**, ezért a vállalkozási szerződés 10.1. pontja alapján, az eredménytelenül eltelt teljesítési határidőtől számítva az általános forgalmi adó nélkül számított teljes ellenszolgáltatás 1%-a/naptári napnak megfelelő, de legfeljebb az általános forgalmi adó nélkül számított **teljes ellenszolgáltatás 25%-ának megfelelő késedelmi kötbért köteles fizetni megrendelő részére.**

A nettó vállalkozói díj 25%-ának megfelelő **késedelmi kötbér esedékessé vált megrendelő részére,** így a szerződés szerinti nettó vállalkozói díj 25%-ának megfelelő késedelmi kötbér igénye megrendelőnek vállalkozóval szemben lejárt pénzkövetelésnek minősül.

Késedelmes napok száma meghaladja a 25 naptári napot.

Vállalkozói díj: 39.721.250,-Ft + FAD

Vállalkozói díjba beszámítandó előleg számla: nettó 3.972.125,- Ft + FAD

A megrendelő által a vállalkozó részére mai napig kifizetett vállalkozó díj összege előleggel együtt: nettó 21.846.688,- Ft + FAD vállalkozói díj.

Megrendelő által a vállalkozó szerződésszerű teljesítése esetén még kifizetendő vállalkozói díj: nettó 17.874.562,- Ft + FAD lenne.

**Tiszavasvári Város Önkormányzata,** mint megrendelő képviseletében a Polgári Törvénykönyvről szóló 2013. évi V. törvény 6:49 § (1)-(2) bekezdésére hivatkozva nettó **9.930.312,5,- Ft összeg erejéig késedelmi kötbérigényt jelentettem be, valamint ezzel azonos értékű beszámítási igényt.**

**A TBK-Építő Kft. a műszaki átadás-átvétel során tett nyilatkozatában a késedelmi kötbérigényt nem ismerte el, azt elutasította.**

**Tekintettel arra, hogy a TBK-Építő Kft. az önkormányzat kötbérigényét vitatja, így javaslom, hogy a továbbiakban a Képviselő-testület hatalmazza meg az önkormányzat ügyvédjét Tiszavasvári Város Önkormányzata érdekeinek képviseletére, az alábbiak szerint:**

* **egyrészt a 9.930.312,5 Ft. összeg behajtására vonatkozó intézkedések megtételére,**
* **másrészt, amennyiben az igény érvényesítése jogi útra terelődik, a peres eljárásban történő teljes körű képviseletre.**

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2023. november 24.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2023. (XI.24.) Kt. számú**

**határozata**

A„Iparterület kialakítása Tiszavasváriban” című közbeszerzési eljárás eredményeként kötött vállalkozási szerződéssel kapcsolatos kötbérigény

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Tudomásul veszi **Tiszavasvári Város Önkormányzata** által **a TBK-Építő Kft.-vel szemben** - a Polgári Törvénykönyvről szóló **2013. évi V. törvény 6:49 § (1)-(2) bekezdésére** hivatkozva **– bejelentett késedelmi kötbérigényt nettó** **9.930.312,5,- Ft**. **összeg erejéig, azzal, hogy ebből az összegből beszámítási igény késedelmi kötbérigény címén a végszámlából nettó 9.930.312,5 Ft összeg terhére történik.**

2. **Felhatalmazza a polgármestert**, hogy Tiszavasvári Város Önkormányzata érdekeinek képviseletére külön megbízással **hatalmazza meg** az önkormányzat általános jogi képviseletét ellátó **Dr. Vaskó Ügyvédi Irodát** (4400 Nyíregyháza, Semmelweis u. 8. 2/10. ).

**Határidő**: azonnal **Felelős:** Szőke Zoltán polgármester

3. Felkéri a polgármestert, hogy a megtett intézkedésekről és azok eredményéről tájékoztassa a Képviselő-testületet.

**Határidő**: esedékességkor **Felelős:** Szőke Zoltán polgármester